על פי המדריך לאבחון וסטטיסטיקה של הפרעות נפשיות (DSM) אשר מגבש את הקריטריונים לאבחון נרקיסיסטיות ההפרעה מתקיימת כאשר יש דפוס קבוע המתחיל בשלבי הבגרות המוקדמת.  מאפייני הדפוס על פי המדריך הם: 1. לנרקיסיסט תחושה של חשיבות עצמית מופרזת.  הערכה גבוהה מהמציאות עצמה של מגוון הכישורים ההתנהגותיים והקוגניטיביים פלוס הציפייה מהסביבה להכרה בעליונות של אותם כישורים והתנהגויות. 2. הנרקיסיסט יתעסק ויפנטז המון על ההצלחה שלו, על היופי שלו או על העליונות שלו משאר בני האדם. הדגש כאן הוא על מושג הפנטזיה. 3. הנרקיסיסט יאמין שהוא יחיד במינו ואין כמוהו בצורה קיצונית מאוד. בנוסף הוא יאמין שרוב האנשים לא עליונים כמוהו ולכן לא יבינו אותו.  4. הנרקיסיסט יתעסק בקיצוניות בלהשיג הכרה או התפעלות מסביבה המקיפה אותו. 5. הנרקיסיסט ירגיש שהוא זכאי לפריבילגיות מיוחדת ושונות משאר הסביבה שלו, תהיה לו תחושה פנימית של ״מגיע לי יותר״ אשר כמובן לא מותאמת לסביבה. 6. הנרקיסיסט יפתח דפוס קבוע של  שימוש בסובבים אותו על מנת לקדם את עצמו או את המטרות החשובות שלו.  7. הנרקיסיסט לא יהיה מסוגל לחוש אמפטיה כלפי הסובבים שלו. הוא בעצם לא מסוגל מבחינה ריגשית להבין או להכיר רגשות של אחרים פרט לעצמו. 8. הנרקיסיסט מרבה להתעסק בקנאה בחייו.  יפגין קינאה עזה באופן משמעותי בחיי היום יום או שיהיה בטוח שהסובבים אותו מרבים לקנא בו. 9. יהירות מאוד בולטת. ‏DSM-V (2013) American Psychiatric Association: Diagnostic and Statistical Manual of Mental Disorders, Fourth Edition. Washington DC: American Psychiatric Press